9. ΑΝΑΓΚ. ΝΟΜΟΣ υπ’ αριθ. 1541 της 29/29 Οκτ. 1950 Περί παραπομπής ανηλίκων κρατουμένων εις τας Πρακτικάς Γεωργικάς και Τεχνικάς Σχολάς του Εθνικού Ιδρύματος. Εκυρώθη δια του Ν. 1616 της 30/31 Δεκ. 1950 περί κυρώσεως του υπ’ αριθ. 1541/1950 Α.Νόμου. Άρθρ.1.-«1.Ανήλικοι, μη έχοντες συμπληρώσει το 21ον έτος της ηλικίας των κατά τον χρόνον της διαπράξεως του αδικήματος, εκτίοντες ποινήν ή τελούντες εν προφυλακίσει, δύνανται να παραπέμπτωνται δι’ αποφάσεως του Υπουργού Δικαιοσύνης, λαμβανομένης μετά πρότασιν του Εθνικού Ιδρύματος, εις τας Πρακτικάς, Γεωργικάς και Τεχνικάς Σχολάς του Ιδρύματος, δι’ Εθνικήν, ηθικήν και θρησκευτικήν διαπαιδαγώγησιν. 2.Οι ούτω παραπεμπόμενοι τελούν υπό προσωρινήν αναστολήν της ποινικής αυτών διώξεως ή της εκτίσεως της ποινής των. 3.Εις περίπτωσιν αρνήσεως του κρατουμένου να φοιτήση εις τας ως άνω Σχολάς, επαναφέρεται ούτος εις τα σωφρονιστικά καταστήματα ή φυλακάς, εις ας πρότερον εκρατείτο». Το άρθρ. 1 αντικατεστάθη ως άνω δια του άρθρ. 1 του Ν. 2220/1952 (κατωτ. αρ. 11). Άρθρ.2.-1.Το Εθνικόν Ίδρυμα, εφ’ όσον ήθελε θεώρηση το έργον της διαπαιδαγωγήσεως του κατά την προηγουμένην παράγραφον παραπεμπομένου ανηλίκου συντελεσθέν, υποβάλλη πρότασιν προς το Υπουργείον της Δικαιοσύνης περί προσωρινής υφ’ όρον απολύσεως του καταδικασθέντος ή περί οριστικής απαλλαγής του κατηγορουμένου από της ποινικής διώξεως. 6.Ι.ε.9 Εταιρείες Προστασίας Κρατουμένων - Αποφυλακιζομένων 2.Άμα τη υποβολή της κατά την προηγουμένην παράγραφον προτάσεως, η υπόθεσις εισάγεται, προκειμένου περί καταδικασθέντος, εις την Επιτροπήν του Ν. 811, μετά σύμφωνον πρότασιν της οποίας, ο Υπουργός της δικαιοσύνης διατάσσει την προσωρινήν υφ’ όρον απόλυσιν. Η ούτω χορηγουμένη προσωρινή απόλυσις δύναται ν’ ανακληθή συμφώνως προς τας διατάξεις του Ν. 811. Προκειμένου περί κατηγορουμένου η υπόθεσις παραπέμπεται εις τον αρμόδιον Εισαγγελέα, όστις εισάγει ταύτην εις το παρ’ ο παρίσταται Δικαστικόν Συμβούλιον, όπερ δια βουλεύματός του κηρύσσει απεσβεσμένην την ποινικήν αγωγήν. Εάν η πρότασις του Εθνικού Ιδρύματος δεν ήθελε γίνη αποδεκτή, ο ανήλικος επανέρχεται εις την αρμοδιότητα του Υπουργείου της Δικαιοσύνης. Ο χρόνος της παραμονής του ανηλίκου εις τας Σχολάς του Ιδρύματος υπολογίζεται ως χρόνος εκτίσεως της ποινής. Άρθρ.3.-1.Αι λεπτομέρειαι της εφαρμογής του παρόντος νόμου κανονισθήσονται δια Β.Δ/τος, εκδιδομένου προτάσει του Υπουργού της Δικαιοσύνης. 2.Η ισχύς του παρόντος νόμου άρχεται από της δημοσιεύσεως αυτού εις την Εφημερίδα της Κυβερνήσεως, θέλει δε υποβληθή προς κύρωσιν εις την Βουλήν, ευθύς άμα τη επαναλήψει των εργασιών αυτής. 